text: Endelave og Mandø får penge til udvikling
  15 december 2015 kl. 12.41
  Erhvervs- og Vækstministeriet har tirsdag uddelt i alt 2,3 mio. kr. til udviklingen af øsamfundene – både Mandø og Endelave har fået del i puljen. 
  To lån på i alt 275.000 kroner skal være med til at udvikle både Mandø og Endelave. Tirsdag meddelte Erhvervs- og Vækstministeriet nemlig, at de har uddelt i alt 2,3 mio. kroner til 16 projekter på de danske småøer, som skal være med til at udvikle dem.
  - Småøerne har noget ganske særligt at byde på, og det skal de 16 projekter, som vi nu giver midler til, være med til at synliggøre. Det skal være med til at tiltrække turister og derved skabe vækst og arbejdspladser, siger erhvervs- og vækstminister Troels Lund Poulsen i en pressemeddelelse.
  I TV SYDs sendeområde har både Endelave og Mandø fået penge fra puljen.
  På Endelave har Strandvejens Cykler fået et lån på 75.000 kroner til at udvide bageriet og havnegrillen, mens B&B Mandø har fået et lån på 200.000 kroner til udvidelse af Bed & Breakfast på øen.
  Du kan se alle støttemodtagerne her:
  
  